PATVIRTINTA

Skuodo Bartuvos progimnazijos

direktoriaus 2017 m. vasario 1 d.

įsakymu Nr. V1-11

SKUODO BARTUVOS PROGIMNAZIJOS DARBUOTOJŲ

DARBO APMOKĖJIMO SISTEMA

I SKYRIUS

BENDROSIOS NUOSTATOS

1. Skuodo Bartuvos progimnazijos (toliau – progimnazijos) darbuotojų darbo apmokėjimo sistemos aprašas (toliau – Aprašas) taikomas visų darbuotojų darbo užmokesčiui nustatyti. Apraše detalizuojami pareiginės algos pastoviosios dalies nustatymo kriterijai ir nustatoma pareiginės algos kintamosios dalies, priemokų, premijų mokėjimo tvarka ir sąlygos.
2. Skuodo Bartuvos progimnazija pagal pareigybių skaičių priklauso II biudžetinių įstaigų grupei.

3. Progimnazijos darbuotojų pareigybės yra keturių lygių:

3.1. A2 lygio pareigybės – darbuotojams būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu (direktorius, direktoriaus pavaduotojas ugdymui, mokytojas, specialusis pedagogas, logopedas, socialinis pedagogas, psichologas);

3.2. B lygio pareigybės – specialistai, kuriems būtinas ne žemesnis kaip aukštesnysis išsilavinimas ar specialusis vidurinis išsilavinimas, įgyti iki 1995 metų (bibliotekos vedėjas, bibliotekininkas, vyriausiasis buhalteris, ūkvedys, raštinės vedėjas, archyvaras);

3.3. C lygio pareigybės – kvalifikuoti darbuotojai, kuriems būtinas ne žemesnis kaip vidurinis išsilavinimas ir (ar) įgyta profesinė kvalifikacija (techninės priežiūros inžinierius, kompiuterijos inžinierius, inžinierius, vairuotojas, viešųjų pirkimų organizatorius);

3.4. D lygio pareigybės – darbuotojams netaikomi išsilavinimo ar profesinės kvalifikacijos reikalavimai (mokytojo padėjėjas, valytojas, pagalbinis darbininkas, kiemsargis, budėtojas).

1. Progimnazijos darbuotojų darbo užmokestį sudaro pareiginė alga (pastovioji dalis, kintamoji dalis), taip pat galimos priemokos, premijos.
2. Progimnazijos darbuotojų pareiginės algos pastovioji dalis nustatoma pareiginės algos koeficientais. Pareiginės algos koeficiento vienetas yra lygus pareiginės algos baziniam dydžiui (toliau – BD). Pareiginės algos pastovioji dalis apskaičiuojama atitinkamą pareiginės algos koeficientą dauginant iš pareiginės algos BD.
3. Darbuotojų atlyginimų koeficientai yra tvirtinami atskiru progimnazijos direktoriaus įsakymu.
4. Progimnazijos direktoriaus pareiginės algos pastoviosios dalies koeficientą nustato steigėjas, o savo sprendimu tvirtina Skuodo rajono savivaldybės taryba.
5. Progimnazijos direktoriaus pavaduotojų ugdymui, mokytojų, pagalbos mokiniui specialistų pareiginės algos pastovioji dalis nustatoma pagal Lietuvos Respublikos Valstybės ir savivaldybių įstaigų darbuotojų darbo apmokėjimo įstatymo 2017 m. sausio 17 d. Nr. XIII -198 (toliau – Įstatymas) 5 priedą.
6. Progimnazijos darbuotojams, išskyrus vadovą, jo pavaduotojus bei darbininkus, pareiginės algos pastovioji dalis nustatoma pagal Įstatymo 3 ir 4 priedus, atsižvelgiant į pareigybės lygį ir profesinio darbo patirtį.
7. Darbininkų (pareigybės D lygis) pareiginės algos pastovioji dalis nustatoma minimalios mėnesinės algos dydžio.
8. Progimnazijos direktorius įsakymu tvirtina gimnazijos pareigybių sąrašą, pareigybių lygius ir pareigybių aprašymus.

II SKYRIUS

PAREIGINĖS ALGOS PASTOVIOSIOS DALIES NUSTATYMO

PROGIMNAZIJOS DARBUOTOJAMS KRITERIJAI

1. Progimnazijos direktoriaus pavaduotojų ugdymui, mokytojų ir pagalbos mokiniui specialistų pareiginės algos pastovioji dalis nustatoma pagal Įstatymo 5 priedą, atsižvelgiant į mokykloje ugdomų mokinių skaičių (taikoma direktoriaus pavaduotojo ugdymui atlyginimo apskaičiavimui), pedagoginio darbo stažą, įgytą kvalifikacinę kategoriją ir veiklos sudėtingumą.
2. Progimnazijos direktoriaus, direktoriaus pavaduotojų ugdymui vadybinės kvalifikacinės kategorijos nustatomos ir jų veiklos atitikties įgytai kvalifikacinei kategorijai vertinimas atliekamas kas penkeri metai Lietuvos Respublikos Švietimo ir mokslo ministro (toliau – Švietimo ir mokslo ministras) nustatyta tvarka.
3. Progimnazijos mokytojų, pagalbos mokiniui specialistų kvalifikacinės kategorijos nustatomos Švietimo ir mokslo ministro nustatyta tvarka.
4. Progimnazijos specialistų (pareigybės A2 ir B lygiai) pareiginės algos pastovioji dalis priklauso nuo pareigybės lygio ir profesinio darbo patirties.
5. Progimnazijos kvalifikuotų darbuotojų (pareigybės C lygis) pareiginės algos pastovioji dalis priklauso nuo profesinio darbo patirties.
6. Progimnazijos direktorius, nustatydamas pareiginės algos pastoviosios dalies koeficientą darbuotojams, atsižvelgia į progimnazijai skirtus asignavimus (biudžeto lėšas).

III SKYRIUS

PAREIGINĖS ALGOS KINTAMOSIOS DALIES NUSTATYMO

TVARKA IR SĄLYGOS

1. Progimnazijos direktoriui, direktoriaus pavaduotojams ugdymui, mokytojams, pagalbos mokiniui specialistams bei darbininkams pareiginės algos kintamoji dalis, vadovaujantis Įstatymu, nenustatoma.
2. Progimnazijos direktoriaus pavaduotojui ugdymui, progimnazijos specialistams (pareigybės A2 ir B lygiai), progimnazijos kvalifikuotiems darbuotojams (pareigybės C lygis) pareiginės algos kintamoji dalis pirmą kartą bus nustatoma 2018 metais atlikus kasmetinį darbuotojų vertinimą, atsižvelgiant į progimnazijos turimas lėšas:

19.1 progimnazijos darbuotojų praėjusių kalendorinių metų veikla vertinama vadovaujantis Lietuvos Respublikos Vyriausybės ar jos įgaliotos institucijos patvirtintu biudžetinių įstaigų darbuotojų veiklos vertinimo tvarkos aprašu;

 19.2 metines veiklos užduotis, siektinus rezultatus ir jų vertinimo rodiklius progimnazijos darbuotojams nustato ir kasmetinę veiklą vertina tiesioginis jų vadovas.

IV SKYRIUS

PRIEMOKŲ MOKĖJIMO TVARKA IR SĄLYGOS

1. Priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio arba mokamos pagal Lietuvos Respublikos Darbo kodekso 114 str. Priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio.
2. Priemokos skiriamos progimnazijos direktoriaus įsakymu.
3. Pasikeitus aplinkybėms, dėl kurių buvo skirta priemoka, direktoriaus įsakymu priemokos dydis ir mokėjimo terminas gali būti pakeistas arba mokėjimas nutrauktas.

V SKYRIUS

PREMIJŲ MOKĖJIMO TVARKA IR SĄLYGOS

1. Progimnazijos darbuotojams ne daugiau kaip vieną kartą per metus gali būti skiriamos premijos:
	1. atlikus vienkartines ypač svarbias progimnazijos veiklai užduotis;
	2. įvertinus labai gerai darbuotojo praėjusių kalendorinių metų veiklą.
2. Premijos skiriamos progimnazijos direktoriaus įsakymu, neviršijant darbuotojui nustatytos pareiginės algos pastoviosios dalies dydžio ir neviršijant progimnazijai darbo užmokesčiui skirtų lėšų.

VI SKYRIUS

BAIGIAMOSIOS NUOSTATOS

1. Progimnazijos darbuotojų darbo užmokesčio dydis yra tikslinamas kiekvienais mokslo metais ir /ar pasikeitus teisės aktams.
2. Už darbą poilsio arba švenčių dienomis (ne pagal grafiką) mokama dvigubai arba, raštišku darbuotojo pageidavimu, atlyginama suteikiant per mėnesį kitą poilsio dieną arba tą dieną pridedant prie kasmetinių atostogų.
3. Mokytojų, pagalbos mokiniui specialistų, direktoriaus, direktoriaus pavaduotojų ugdymui darbo apmokėjimas pagal Įstatymą galioja iki 2017 m. rugpjūčio 31 d.
4. Duomenis apie darbuotojo darbo užmokestį teikia ar skelbia progimnazijos direktorius ar jo įgalioti asmenys tik įstatymų nustatytais atvejais arba darbuotojo raštišku sutikimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_